Blomsterbiller

Vedblomsterbiller (Scraptiinae)
 Blomsterbiller (Anaspidinae)

Blomsterbiller (Scraptiidae) er en familie av biller som er vanlige å finne på blomster. Den ble tidligere regnet som to familier, vedblomsterbiller (Scraptiidae i snever forstand) og blomsterbiller (Anaspidae). Disse billene ligner på broddbiller (Mordellidae) eller på visse vedborere (Melandryidae). Larvene lever i død ved.

Utseende 
Små til middelsstore (1 – 13,5 mm, de fleste 2 – 6 mm), avlange biller. Oversiden er kledt med korte hår og er matt på grunn av kraftig mikroskulptur. På farge er de gulaktige, brunlige, eller svarte, brystskjoldet er av og til rødt. Billenes underside er mer hvelvet enn oversiden, sett fra siden kan de nærmest beskrives som bananformede. Hodet er forholdsvis lite og rundt og holdes nedoverrettet, slik at det er lite synlig ovenfra når billen er i live (biller i samlinger er som oftest preparert med hodet fremstrakt). Fasettøynene er ovale, hos underfamilien vedblomsterbiller er de innskåret i fremkanten. Antennene er omtrent så lange som hodet og brystskjoldet til sammen, 11-leddete, fortykkede mot spissen, men uten en tydelig kølle. Hos underfamilien blomsterbiller (Anaspidinae) er de svarte med gul rot. Hodet er skarpt innsnevret bakerst, særlig hos underfamilien blomsterbiller, som har en tydelig "krage". Brystskjoldet er vanligvis bredere enn langt, ved roten like bredt som dekkvingene. Sidene er rundede, sidekantene er antydede bakerst, men helt utvisket lenger framme. Dekkvingene er avlange og noe flate. I motsetning til hos broddbiller (Mordellidae) dekker de hele bakkroppen. De mangler punktrekker, men har som oftest en markert, tverr-rynket mikroskulptur. Beina er nokså lange, særlig føttene (tarsene). For- og mellomføttene er fem-leddet, bakføttene fire-leddet. Hos underfamilien blomsterbiller (Anaspidinae) har mellom- og bakbeina avflatede, brede lår og legger. Leggene har et par lange, lyse sporer ytterst. Bakføttene (metatarsi) er lengre enn leggene (tibiae), fotleddene er sylindriske og gradvis smalere og kortere utover. Det innerste fotleddet alene er nesten like langt som leggen. På forføttene er to av leddene tolappede. Larvene er avlange, lyse, med nokså lange bein.

Levevis 
Larvene lever i morken, død ved eller under barken på døde trær. De voksne billene finner man ofte på blomster, for eksempel ulike skjermplanter og mjødurt, der de spiser pollen. Disse små, slanke billene er livlige og kjappe. I Norge er særlig arten Anaspis rufilabris meget vanlig på blomsterenger i nærheten av skog.

Systematisk inndeling / Norske arter 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien heteromerer, Tenebrionoidea Latreille, 1802
 Familien blomsterbiller, Scraptiidae Mulsant, 1856
 Underfamilien Blomsterbiller, Anaspidinae Mulsant, 1856 (=Anaspidae)
 Slekten Anaspis Geoffroy, 1762
 Anaspis bohemica Schilsky, 1898
 Anaspis frontalis (Linnaeus, 1758)
 Anaspis marginicollis Lindberg, 1925
 Anaspis thoracica (Linnaeus, 1758)
 Anaspis arctica Zetterstedt, 1828
 Anaspis rufilabris (Gyllenhal, 1827)
 Anaspis flava (Linnaeus, 1758)
 Slekten Cyrtanaspis Emery, 1876
 Cyrtanaspis phalerata (Germar, 1831) – funnet i Sverige og Finland, ikke i Norge
 Slekten Diclidia
 Slekten Naucles
 Slekten Pentaria
 Slekten Pseudopentaria
 Underfamilien vedblomsterbiller, Scraptiinae Mulsant, 1856
 Slekten Allopoda
 Slekten Canifa
 Slekten Evalces
 Slekten Scraptia Latreille, 1807
 Scraptia fuscula Müller, 1821
 Slekten Trotomma
 Slekten Trotommidea

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
Anaspis flava: . Scraptia fuscula: . Larve: 
 

Biller